கேள்வி: பெத்தகட்டு திருவிழா பற்றி தகவல் சொல்.
பதில்: பெத்தகட்டு (Peddagattu jathara) அல்லது கொல்லகட்டு திருவிழா என்பது தெலங்காணா மாநிலத்தின் சூர்யபேட்டை மாவட்டத்தின் துராஜ்பள்ளி கிராமத்தில் (சூர்யபேட்டை நகராட்சியின் புறநகர்) ஒவ்வொரு 2 வருடங்களுக்கும் மேலாக இறைவன் இலிங்கமந்துல சுவாமிக்கும் சௌதம்மாவுக்கும் பக்தர்களால் நடத்தப்படும் ஒரு திருவிழாவாகும். இங்கு மூலவராக இருக்கும் இலிங்கமந்துல சுவாமி, சிவன் அவதாரம் என்று நம்புகின்றனர். மேலும் அவரது சகோதரி - சௌதம்மாவுக்கு ஐந்து நாள் திருவிழாவின் போது பல்வேறு பூஜைகள் வழங்கப்படுகின்றன. இத்திருவிழாவில் முதன்மையாக யாதவர் சமூகம் பெருமளவில் பங்கேற்கிறது என்றாலும், தெலங்காணா, ஆந்திரப் பிரதேசம், சத்தீசுகர், மத்தியப் பிரதேசம், மகாராட்டிரம், ஒடிசா, கர்நாடகா, தமிழ்நாடு போன்ற மாநிலங்களிலிருந்து அனைத்து சாதி, மதங்களைச் சேர்ந்தவர்களும் சூர்யபேட்டை 5 கி.மீ தூரத்தில் உள்ள இடத்திற்கு வருகிறார்கள். திருவிழா காவல்துறையினரால் ஒழுங்கமைக்கப்படுகிறது. மேலும், தன்னார்வலர்களும் உதவுகின்றனர். வரலாற்றின் படி, இந்தத் திருவிழா 16ஆம் நூற்றாண்டிலிருந்து அரசாங்க நிதியுடன் கொண்டாடப்படுகிறது.